xml version="1.0" encoding="UTF-8"?


Euroopan unionin C 287/2018


| | | |
| --- | --- | --- |
| | | ISSN 1977-1053 |
| Euroopan unionin virallinen lehti | | C 287 |
| European flag | | |
| Suomenkielinen laitos | Tiedonantoja ja ilmoituksia | 61. vuosikerta 14. elokuu 2018 |

---

| | | |
| --- | --- | --- |
| Sisältö | | Sivu |
| | IV   Tiedotteet | |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET | |
| | Euroopan parlamentti | |
| 2018/C 287/01 | [COSACin LIX-täysistunto — 17.–19. kesäkuuta 2018, Sofia — COSACin LIX-konferenssin päätelmät](http://publications.europa.eu/resource/uriserv/OJ.C_.2018.287.01.0001.01.FIN.xhtml) | [1](#C_2018287FI.01000101.doc) |

---

| | |
| --- | --- |
| FI | |

---

IV Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Euroopan parlamentti

| | | | |
| --- | --- | --- | --- |
| 14.8.2018 | FI | Euroopan unionin virallinen lehti | C 287/1 |

---

COSACIN LIX-TÄYSISTUNTO —

17.–19. kesäkuuta 2018, Sofia —

COSACIN LIX-KONFERENSSIN PÄÄTELMÄT

(2018/C 287/01)

1.   EU:N PARLAMENTIT JA KANSALAISET

| | | |
| --- | --- | --- |
| | 1.1 | COSAC korostaa kansallisten parlamenttien keskeistä tehtävää Euroopan unionin toiminnassa ja pitää erittäin tärkeänä niiden hyvää yhteistyötä Euroopan parlamentin kanssa. Kansallisilla parlamenteilla on EU:n kansalaisten edustajina ratkaisevan tärkeä tehtävä EU:n asioiden tuomisessa lähemmäksi kansalaisia ja päätöksentekoprosessin tehokkuuden varmistamisessa. |

| | | |
| --- | --- | --- |
| | 1.2 | COSAC korostaa poliittisen valistuksen ja kansalaisten aktiivisen politiikkaan osallistamisen merkitystä erityisesti alueellisissa, kansallisissa ja Euroopan parlamentin vaaleissa. Kansalliset parlamentit ja Euroopan parlamentti kannustavat kaikkia EU:n kansalaisia käyttämään demokraattisia oikeuksiaan kaikilla tasoilla, mihin kuuluu myös tarpeellinen äänioikeuden käyttäminen tulevissa Euroopan parlamentin vaaleissa 23.–26. toukokuuta 2019. |

2.   TOISSIJAISUUS JA SUHTEELLISUUS

| | | |
| --- | --- | --- |
| | 2.1 | COSAC suhtautuu myönteisesti toissijaisuus- ja suhteellisuusperiaatteiden sekä ”tehdään vähemmän mutta tehokkaammin” -periaatteen toteutumista tarkastelevan työryhmän työhön ja kehottaa kaikkia sidosryhmiä jatkamaan ponnistelujaan toissijaisuus- ja suhteellisuusperiaatteen soveltamisen parantamiseksi Euroopan unionissa. Kansalliset parlamentit osallistuivat aktiivisesti 26. maaliskuuta 2018 pidettyyn COSACin työryhmän kokoukseen ja antoivat myös kirjallisia lausuntoja Bulgarian puheenjohtajakaudella, minkä pohjalta COSAC kannustaa parlamentaarisia valtuuskuntia osallistumaan myös jatkossa tuleviin tätä aihetta käsitteleviin keskusteluihin. |

| | | |
| --- | --- | --- |
| | 2.2 | COSAC kehottaa kuulemaan kansallisia parlamentteja heti EU:n päätöksentekoprosessin alussa, jotta EU:n kansalaisia osallistetaan paremmin ja jotta he saavat paremman käsityksen unionin strategioista ja tulevasta sääntelystä. |

| | | |
| --- | --- | --- |
| | 2.3 | Vaikka toissijaisuusperiaatteen noudattamisen ennakkovaroitusjärjestelmä tarjoaa yleisesti ottaen kansallisille parlamenteille hyvän tilaisuuden saada äänensä kuuluville, on olemassa asioita, joita vielä voitaisiin parantaa ja joita olisi parannettava perussopimuksia muuttamatta, kuten on pantu merkille COSACin LIV- ja LV-konferenssien päätelmissä. |

| | | |
| --- | --- | --- |
| | 2.4 | Tarkemmin ottaen COSAC kehottaa uudelleen Euroopan komissiota harkitsemaan, että tietyt ajanjaksot suljettaisiin perussopimuksissa säädetyn toissijaisuusperiaatteen noudattamista koskevan tarkastuksen kahdeksan viikon määräajan ulkopuolelle samalla tavoin kuin nykyinen järjestely elokuun osalta. Tällainen ajanjakso voisi olla joulukuun puolivälistä uudenvuoden vapaaseen ulottuva jakso, kuten COSACin LIV- ja LV-konferenssien päätelmissä on ehdotettu, sekä muut mahdolliset lomakaudet, joista voidaan käydä lisäkeskusteluja. Lisäksi olisi tehtävä lisätutkimuksia mahdollisista säännöistä kahdeksan viikon määräajan pidentämiseksi 12 viikkoon. |

| | | |
| --- | --- | --- |
| | 2.5 | COSAC panee merkille kunkin parlamentin/edustajainhuoneen oikeuden määritellä oma toissijaisuusperiaatteen noudattamisen tarkastamista koskeva prosessinsa, mutta COSAC kehottaa kuitenkin vahvistamaan kansallisten parlamenttien keskinäistä yhteistyötä ja koordinointia, jotta niiden ponnistelut tuottaisivat parhaita mahdollisia tuloksia. |

| | | |
| --- | --- | --- |
| | 2.6 | COSAC korostaa, että on tärkeää parantaa kansallisten parlamenttien tapaa valvoa hallituksiaan ja vahvistaa EU:n kansalaisten demokraattisia oikeuksia, ja huomauttaa tarpeesta tehdä neuvoston päätöksenteosta avoimempaa. COSAC kannustaa kansallisten parlamenttien valtuuskuntia käsittelemään EU:n ja erityisesti neuvoston avoimuuteen liittyvää ongelmaa hallitustensa kanssa kansallisen perustuslaillisen kehyksensä ja käytäntöjensä mukaisesti. |

| | | |
| --- | --- | --- |
| | 2.7 | COSAC kehottaa COSACin LVIII-konferenssin päätelmien avoimuutta koskevaan 2.8 kohtaan viitaten neuvostoa ja asiaankuuluvia elimiä pohtimaan edelleen kohta kohdalta vastausta ehdotuksiin, jotka 26 kansallista parlamenttia/edustajainhuonetta lähettivät EU:n toimielimille EU:n tasolla tapahtuvan lainsäädäntökäsittelyn avoimuuden parantamisesta. |

| | | |
| --- | --- | --- |
| | 2.8 | COSAC kehottaa Euroopan komissiota parantamaan kansallisten parlamenttien lausuntoihin antamiensa vastausten laatua antamalla selkeät ja oikea-aikaiset vastaukset niiden vastalauseisiin. COSAC kehottaa jälleen Euroopan komissiota vastaamaan kansallisten parlamenttien perusteltuihin lausuntoihin viimeistään kahdeksan viikon kuluessa toissijaisuusperiaatteen noudattamisen tarkastamista koskevasta määräajasta. Näiden päätelmien 2.3 kohdassa mainitut ajanjaksot olisi otettava huomioon. |

| | | |
| --- | --- | --- |
| | 2.9 | Lainsäädäntövallan käyttäjien odotetaan ottavan paremmin huomioon kansallisten parlamenttien esittämät mielipiteet, kun otetaan huomioon, että ne edistävät osaltaan aktiivisesti unionin moitteetonta toimintaa, kuten Euroopan unionista tehdyn sopimuksen 12 artiklassa määrätään. |

| | | |
| --- | --- | --- |
| | 2.10 | COSAC kehottaa Euroopan komissiota esittämään parempia vaikutustenarviointeja lainsäädäntöehdotustensa perusteluissa, jotta komissio perustelisi ehdotuksensa asianmukaisella tavalla. COSAC pyytää myös komissiota toissijaisuusperiaatteen noudattamista koskevan arviointinsa lisäksi selittämään tarkemmin oikeusperustaa koskevat valintansa ja näkemyksensä suhteellisuusperiaatteen toteutumisesta. |

| | | |
| --- | --- | --- |
| | 2.11 | COSAC palauttaa mieliin aiempiin päätelmiinsä sisältyneet ehdotukset ”vihreän kortin” mekanismin käyttöönotosta osana tehostettua vuoropuhelua, joka voitaisiin toimittaa liittyen Euroopan parlamentin lainsäädäntöehdotuksiin, sekä nykyisen EU:n lainsäädännön tarkistamisesta ja kumoamisesta, ja kannustaa kansallisia parlamentteja jatkamaan perehtymistä tuleviin mahdollisuuksiin käyttää ”vihreän kortin” aloitteita. |

| | | |
| --- | --- | --- |
| | 2.12 | COSAC kehottaa hyödyntämään paremmin olemassa olevia kansallisten parlamenttien ja EU:n toimielinten välisen poliittisen vuoropuhelun mekanismeja. |

3.   LÄNSI-BALKANIN MAIDEN INTEGROINTI JA YHTEENLIITETTÄVYYS

| | | |
| --- | --- | --- |
| | 3.1 | COSAC suhtautuu myönteisesti siihen, että Länsi-Balkanin maita lähennetään Eurooppaan ja että Euroopan unionin neuvoston puheenjohtajavaltion Bulgarian keskeisenä strategisena painopisteenä on keskittyä vahvasti Länsi-Balkanin alueen yhteenliitettävyyteen ja parantaa sen yhteyksiä EU:n sisämarkkinoihin. |

| | | |
| --- | --- | --- |
| | 3.2 | COSAC katsoo, että aiheesta ”Uskottavat jäsenyysnäkymät ja EU:n tehostettu sitoumus Länsi-Balkanin maille”6. helmikuuta 2018 annettu komission tiedonanto on panostus vakaaseen, vahvaan ja yhtenäiseen Eurooppaan, joka perustuu yhteisiin arvoihin ja ihmisoikeuksien ja perusvapauksien suojaamista koskevan eurooppalaisen yleissopimuksen täysimääräiseen kunnioittamiseen. |

| | | |
| --- | --- | --- |
| | 3.3 | COSAC panee tyytyväisenä merkille 17. huhtikuuta 2018 julkaistut raportit Länsi-Balkanin kumppaneista ja Turkista sekä niiden päätelmät ja suositukset. COSAC korostaa sen merkitystä, että alueen kumppaneille annetaan tukea ja ohjausta tarvittavien uudistusten toteuttamiseksi. |

| | | |
| --- | --- | --- |
| | 3.4 | COSAC korostaa, että eteneminen kohti EU:n jäseneksi liittymistä perustuu EU:n arvojen kunnioittamiseen ja alueen kunkin kumppanin ansioihin perustuviin tuloksiin Kööpenhaminan arviointiperusteiden ja vakautus- ja assosiaatioprosessin ehtojen noudattamisessa. COSAC korostaa, että täydellinen yhteensovittaminen EU:n yhteisen ulko- ja turvallisuuspolitiikan kanssa on tärkeää. |

| | | |
| --- | --- | --- |
| | 3.5 | COSAC panee merkille Länsi-Balkanin maiden edistymisen, mutta korostaa kuitenkin, että lisää ponnisteluja tarvitaan paikallisten uudistusprosessien vauhdittamiseksi ja peruuttamattomien ja kestävien tulosten saavuttamiseksi erityisesti oikeusvaltioperiaatteen, lahjonnan ja järjestäytyneen rikollisuuden torjunnan, ihmisoikeuksien, sananvapauden, tiedotusvälineiden riippumattomuuden, demokraattisten instituutioiden vahvistamisen, julkishallinnon reformin, taloudellisen kehityksen, kilpailukyvyn ja hyvien naapurisuhteiden aloilla ja tällä tavoin alueen vakauden lisäämisessä ja vaurauden varmistamisessa. |

| | | |
| --- | --- | --- |
| | 3.6 | COSAC huomauttaa, että jatkuvat ponnistelut ovat tarpeen alueella ratkaisematta olevien kahdenvälisten kiistojen, mukaan lukien rajakiistojen, ratkaisemiseksi, jotta varmistetaan, että ne eivät vaikuta haitallisesti liittymisprosessiin. COSAC korostaa, että ratkaisematta olevat kiistat ja muut kysymykset olisi ratkaistava kansainvälisen oikeuden ja vakiintuneiden periaatteiden mukaisesti, muun muassa panemalla täytäntöön oikeudellisesti sitovat sopimukset. |

| | | |
| --- | --- | --- |
| | 3.7 | Maaliskuun 22 päivänä annettujen Eurooppa-neuvoston päätelmien mukaisesti COSAC suhtautuu myönteisesti 17. toukokuuta 2018 Sofian julistuksessa vahvistettuun EU:n yksiselitteiseen sitoumukseen lähentää Länsi-Balkanin maita Eurooppaan. EU:n parlamentit ilmaisivat tälle asialle tukensa Sofiassa 15.–17. helmikuuta 2018 järjestetyssä parlamenttien välisessä konferenssissa, jossa käsiteltiin yhteistä ulko- ja turvallisuuspolitiikkaa sekä yhteistä turvallisuus- ja puolustuspolitiikkaa. |

| | | |
| --- | --- | --- |
| | 3.8 | COSAC ilmaisee tukensa EU:n ja Länsi-Balkanin maiden välisen Sofian huippukokouksen tavoitteille, sitoumuksille ja tuloksille sekä kokouksen tehokkaalle toimintaohjelmalle paremman ja tehokkaamman infrastruktuurin ja yhteenliitettävyyden sekä ihmisten välisten yhteyksien ja oppimismahdollisuuksien tarjoamiseksi, minkä avulla alueen lähentymisestä Eurooppaan tehdään konkreettisempaa ja tarjotaan suoria vaikutuksia ja merkittäviä etuja alueen ja EU:n kansalaisille ja yrityksille. Hyväksytyn Sofian painopistealueita koskevan toimintaohjelman (Sofia Priority Agenda) täytäntöönpanon on oltava myös neuvoston seuraavien puheenjohtajamaiden painopiste. |

| | | |
| --- | --- | --- |
| | 3.9 | COSAC korostaa, että radikalisoitumisen, terrorismin ja väkivaltaisen ääriajattelun uhan vuoksi EU:n ja sen Länsi-Balkanin alueen kumppaneiden on kehitettävä vahvempi keskinäinen yhteistyö ja lisättävä tietojen ja hyvien käytäntöjen vaihtoa yhteisten arvojen muovaamisen aloilla, torjuttava radikalisoitumista ja ryhdyttävä toimiin terroristien toimiin vastaamiseksi. COSAC korostaa, että yhteisiä toimia tarvitaan muuttoliikkeen, turvapaikkakysymysten ja rajaturvallisuuden sekä laittomien maahanmuuttovirtojen ja ihmiskaupan torjumisen aloilla. |

| | | |
| --- | --- | --- |
| | 3.10 | COSAC huomauttaa, että liittymistä edeltävien toimien ja neuvotteluprosessin parlamentaarinen valvonta parantaa niiden demokraattista legitimiteettiä, lisää prosessin avoimuutta ja parantaa strategista viestintää yleisölle kaikista EU:n asioista. Tämän vuoksi COSAC julistaa tukevansa yleisesti sitä, että Länsi-Balkanin maiden parlamenttien osallistumista COSACin työhön ja toimintoihin lisätään ja vahvistetaan tulevaisuudessa. |

4.   KOHEESIOPOLITIIKKA VUODEN 2020 JÄLKEEN

| | | |
| --- | --- | --- |
| | 4.1 | COSAC panee merkille 2. toukokuuta 2018 annetun Euroopan komission ehdotuksen aiheesta ”Nykyaikainen talousarvio EU:lle, joka suojelee, puolustaa ja tarjoaa mahdollisuuksia” eli monivuotisesta rahoituskehyksestä vuosiksi 2021–2027. COSAC katsoo, että ehdotus on hyvä lähtökohta neuvottelujen käynnistämiselle, ja pitää tärkeänä, että vuosien 2021–2027 monivuotinen rahoituskehys yhdistetään kattavaan pitkän aikavälin poliittiseen strategiaan Euroopan unionin kehittämisestä ja julkisten investointien elvyttämiseen sekä EU:n että jäsenvaltioiden tasolla. On tärkeää ottaa huomioon jäsenvaltioiden erilaiset kannat talousarviokehykseen. |

| | | |
| --- | --- | --- |
| | 4.2 | COSAC kannattaa koheesiopolitiikan jatkamista vuoden 2020 jälkeen sitoutumalla ylläpitämään tasoltaan riittävää rahoitusta, joka mahdollistaa politiikan tavoitteiden saavuttamisen. Koska koheesiopolitiikka on keskeinen yhteisvastuullisuuden väline jäsenvaltioiden ja niiden alueiden välisen lähentymisen edistämiseksi, COSAC painottaa, että koheesiopolitiikan välineiden avulla voidaan saavuttaa investointien nopeuttamis- ja kerrannaisvaikutukset ja poistaa alueelliset erot. Lisäksi on tärkeää, että kaikki alueet hyötyvät koheesiopolitiikasta, vaikka vähiten kehittyneet alueet ovat yhä sen ensisijaisia kohteita. |

| | | |
| --- | --- | --- |
| | 4.3 | COSAC huomauttaa, että todellisten kasvuun, työllisyyteen ja tasapainoiseen alueelliseen kehitykseen tehtävien investointien on säilyttävä vuoden 2020 jälkeisen koheesiopolitiikan keskiössä, pääasiassa avustusten muodossa. Uusia tehtäviä ja tavoitteita ei pidä rahoittaa koheesiopolitiikan kustannuksella. |

| | | |
| --- | --- | --- |
| | 4.4 | COSAC pyytää harjoittamaan tuloksiin pyrkivää, tehokasta ja vaikuttavaa koheesiopolitiikkaa ohjelmakaudella 2021–2027 ja arvioimaan avoimesti hankkeiden konkreettiset vaikutukset ja kestävyyden paikallisella ja alueellisella tasolla EU:n tason lisäarvon osalta pelkän kustannusten ja tuottavuuden seurannan sijasta. |

| | | |
| --- | --- | --- |
| | 4.5 | COSAC vaatii korjaamaan koheesiopolitiikan täytäntöönpanon keskeisimmät puutteet, kuten pitkät ja monimutkaiset hallinnolliset menettelyt, joustavuuden puuttumisen hankkeiden hallinnoinnissa ja yhteisrahoitusmenettelyn. |

EU:n makroaluestrategiat

| | | |
| --- | --- | --- |
| | 4.6 | Kun otetaan huomioon EU:n makroalueiden osuus kestävän kehityksen, turvallisuuden ja vaurauden saavuttamisessa, COSAC korostaa, että EU:n makroaluestrategiat ovat tärkeä yhteistyöalusta, jolla on mittaamattoman arvokas ja innovatiivinen panos ja jota olisi kehitettävä edelleen. |

| | | |
| --- | --- | --- |
| | 4.7 | COSAC panee merkille, että Tonavan aluetta koskevan EU:n strategian ja Mustanmeren alueen rajatylittävän yhteistyön välisiä yhteyksiä on parannettava, jotta voidaan ratkaista suuremman alueen yhteiset haasteet. |

| | | |
| --- | --- | --- |
| | 4.8 | COSAC korostaa yhteenliitettävyyden merkitystä EU:ssa. COSAC painottaa siksi, että vahva sitoutuminen tähän pyrkivien rajatylittävien hankkeiden onnistuneeseen ja oikea-aikaiseen täytäntöönpanoon on elintärkeää sekä EU:n että sen kansalaisten kannalta. Erityistä huomiota olisi kiinnitettävä liikenneinfrastruktuurin kehittämiseen ja EU:n liikenneverkon laajentamiseen; tähän liittyen makroaluestrategiat tarjoavat hyvän perustan monenvälisten ponnistelujen virtaviivaistamiseksi. |

5.   EUROOPAN SOSIAALISTEN OIKEUKSIEN PILARI

| | | |
| --- | --- | --- |
| | 5.1 | COSAC korostaa, että EU:n sosiaalisen ulottuvuuden vahvistaminen on elintärkeää perussopimuksen sosiaalisten tavoitteiden vaalimiseksi ja sen varmistamiseksi, että EU:n kansalaiset tuntevat olevansa osa Euroopan yhdentymistä ja näkevät sen edut. |

| | | |
| --- | --- | --- |
| | 5.2 | COSAC katsoo, että vahva ja luja Euroopan sosiaalisten oikeuksien pilari, jolla pyritään edistämään ja parantamaan nykyisiä sosiaalisia vaatimuksia ja periaatteita, kuuluu EU:n ja jäsenvaltioiden jaetun vastuun piiriin. Pilarin tavoitteiden saavuttamiseksi toteutettavien aloitteiden olisi perustuttava erityisiin välineisiin, lainsäädännöllisiin lisätoimiin, tehokkaisiin päätöksentekomekanismeihin ja rahoitusvälineisiin seuraavien EU:n talousarvioneuvottelujen mukaisesti. |

| | | |
| --- | --- | --- |
| | 5.3 | COSAC painottaa, että ikääntyvän ja vähenevän väestön, globalisaation, yhteiskuntien ja talouden teknisen kehittymisen ja digitalisoinnin, käynnissä olevan työpaikkojen muuttumisen ja sen seurauksena tehtävien muutoksen vuoksi on ratkaisevan tärkeää investoida inhimilliseen pääomaan tuottavuuden kasvun, korkeiden sosiaalisten normien ja työpaikkavaltaisten ja vakaiden talouksien sekä asianmukaisten sosiaaliturvajärjestelmien varmistamiseksi. |

| | | |
| --- | --- | --- |
| | 5.4 | COSAC korostaa laadukkaan ja osallistavan koulutuksen ja elinikäisen oppimisen saatavuuden merkitystä, jotta voidaan ylläpitää ja hankkia asiaankuuluvia taitoja, joita tarvitaan täysimääräistä yhteiskuntaan ja muutosvaiheessa oleville työmarkkinoille osallistumista varten. |

| | | |
| --- | --- | --- |
| | 5.5 | COSAC korostaa, että yhdenvertaista kohtelua ja yhtäläisiä mahdollisuuksia erityisesti naisten ja miesten välillä olisi parannettava kaikilla aloilla, ja että näihin kuuluvat esimerkiksi työmarkkinoille osallistuminen, työehdot, urakehitys ja samapalkkaisuus sekä toimenpiteet, jotka edistävät työ- ja yksityiselämän hyvää tasapainoa. |

| | | |
| --- | --- | --- |
| | 5.6 | COSAC panee merkille sosiaalisen vuoropuhelun ratkaisevan merkityksen ja korostaa, että työmarkkinaosapuolia on osallistettava tiiviisti politiikkojen suunnitteluun, täytäntöönpanoon ja seurantaan jäsenvaltioiden ja EU:n säännösten mukaisesti. |

| | | |
| --- | --- | --- |
| | 5.7 | COSAC panee merkille 29. puolivuosittaisen kertomuksen, jossa todetaan, että kansallisten parlamenttien/edustajainhuoneiden mukaan asianmukaisimpia välineitä Euroopan sosiaalisten oikeuksien pilarin täytäntöönpanoa ja valvontaa varten ovat pilarin periaatteiden mukaisesti vahvistettu talouspolitiikan eurooppalainen ohjausjakso ja EU:n rahoitusvälineet, jotka on suunniteltu tukemaan uudistuksia kansallisella tasolla. |

---